Author: MŽP
Last saved by: Peter

P r e d k l a d a c i a  s p r á v a

Informácia  o postupe realizácie monitorovacieho systému životného prostredia a integrovaného informačného systému o životnom prostredí územia Slovenskej republiky za rok 2000 je predkladaná  v zmysle úlohy, vyplývajúcej z uznesenia vlády SR č.449 z 26.mája 1992, v ktorom vláda Slovenskej republiky uložila ministrovi-predsedovi Slovenskej komisie pre životné prostredie informovať vládu o postupe realizácie monitorovacieho systému životného prostredia a integrovaného informačného systému o životnom prostredí. 
Predkladaná  Informácia  popisuje súčasný stav realizácie  v jednotlivých rezortoch z hľadiska možností rozpočtu príslušného rezortu v roku 2000.
 Z vecnej stránky  možno konštatovať, že zámery predložené v Návrhu  na realizáciu, ktorý bol predmetom rokovania vlády SR v septembri 1993 ( uznesenie č.620/93 ) sa splnili čiastočne. 
Aktivity rezortov MŽP SR a MP SR,  odborných inštitúcií, zainteresovaných do úlohy vytvorenia harmonizovaného monitorovacieho systému životného prostredia, uvedené v predkladanej Informácii  predstavujú súhrn najdôležitejších činností a ich výsledkov v uplynulom období  ( príloha č.1).Pridelené finančné prostriedky v mil. Sk na zabezpečenie čiastkových monitorovacích systémov (ďalej ČMS) podľa rezortov za rok 2000  sa nachádzajú v prílohe č.2. V prílohe č.3  sa nachádzajú požadované a pridelené finančné prostriedky v mil. Sk na zabezpečenie ČMS podľa rezortov na rok 2001.
V roku 2000 bola vládou SR uznesením č.7/2000 schválená Koncepcia dobudovania komplexného monitorovacieho a informačného systému v životnom prostredí, ktorá vychádzala z dvoch základných východísk a to z uvedomenia si reálneho stavu plnenia doterajších úloh, ktoré sú realizované v zmysle Koncepcie monitorovania životného prostredia pre územie SR a Koncepcie integrovaného informačného systému o životnom prostredí SR z roku 1992 a z požiadaviek, ktoré pre Slovenskú republiku vyplývajú z prípravy na vstup do európskych štruktúr. 
V rámci prijatého uznesenia vlády SR č.7/2000 v bode B.2. vláda uložila ministrovi životného prostredia a ministrovi SR a ministrovi pôdohospodárstva SR aktualizovať projekty ČMS v súlade s prijatou Koncepciou dobudovania. V novembri 2000 bola úloha splnená. Pod koordináciou MŽP SR boli aktualizované projekty ČMS, ktoré boli vypracované vedúcimi stredísk ČMS a odbornými garantmi ČMS a v rámci  oponentských konaní boli  schválené na MŽP SR. Aktualizované projekty ČMS  v priebehu roka 2001 zhodnotia súčasný stav informačných tokov z oblasti komplexného monitoringu v rámci Informačného systému monitoringu (ďalej ISM), čím sa zvýši informačná priepustnosť na úrovni výmeny informácií v rámci záväzkov Slovenskej republiky voči Európskej únii.